CELEX: 32008R0393
Language: mt
Date: 2008-04-30 00:00:00
Title: Regolament tal-Kummissjoni (KE) Nru 393/2008 tat- 30 ta’ April 2008 dwar l-awtorizzazzjoni ta' l-astaxanthin dimethyldisuccinate bħala addittiv fl-għalf Test b’relevanza għaż-ŻEE

1.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 117/20
            
         REGOLAMENT TAL-KUMMISSJONI (KE) Nru 393/2008
   tat-30 ta’ April 2008
   dwar l-awtorizzazzjoni ta' l-astaxanthin dimethyldisuccinate bħala addittiv fl-għalf
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf ta' l-annimali (1), u partikolarment l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fin-nutriment ta' l-annimali u l-bażi u l-proċeduri biex tingħata din l-awtorizzazzjoni.
            
         
               (2)
            
            
               Skond l-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta' dan ir-Regolament. Dik l-applikazzjoni kienet akkumpanjata mid-dettalji u d-dokumenti meħtieġa skond l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni ta' l-astaxanthin dimethyldisuccinate bħala addittiv fl-għalf għas-salamun u t-troti, biex tiġi kklassifikata fil-kategorija ta’ l-addittivi “addittivi sensorji”.
            
         
               (4)
            
            
               L-Awtorità Ewropea tas-Sigurtà ta’ l-Ikel (“l-Awtorità”) ikkonkludiet fl-opinjoni tagħha tas-17 ta’ Ottubru 2007 li l-astaxanthin dimethyldisuccinate ma tħallix effett negattiv fuq is-saħħa ta' l-annimali, is-saħħa tal-bniedem jew fuq l-ambjent (2). Ikkonkludiet ukoll li l-astaxanthin dimethyldisuccinate ma jippreżenta l-ebda riskju ieħor li, skond l-Artikolu 5(2) tar-Regolament (KE) Nru 1831/2003, jeskludi l-awtorizzazzjoni. Hija ma tikkunsidrax li hemm il-bżonn għal ħtiġijiet speċifiċi ta' sorveljanza wara t-tqegħid fis-suq. Din l-opinjoni tivverifika wkoll ir-rapport dwar il-metodu ta' analiżi ta' l-addittiv ta' l-għalf fl-għalf imressaq mil-Laboratorju ta' Referenza tal-Komunità stabbilit mir-Regolament (KE) Nru 1831/2003.
            
         
               (5)
            
            
               L-evalwazzjoni ta' din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma ssodisfati. Għalhekk, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta' l-addittivi “addittivi sensorji” u tal-grupp funzjonali “a (ii). Kuluranti; sustanzi li, meta jingħataw lill-annimali, iżidu l-kuluri lill-ikel li jkun ġej mill-annimali”, huma awtorizzati bħala addittivi fin-nutriment ta' l-annimali skond il-kondizzjonijiet stabbiliti f'dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 30 ta’ April 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat bir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  Opinjoni tal-Bord Xjentifiku dwar l-Addittivi u Prodotti jew Sustanzi użati fl-Għalf għall-Annimali intitolat “is-sikurezza u l-effettività tal-Carophyll® Stay-Pink (astaxanthin dimethyldisuccinate) bħala addittiv ta' l-għalf għas-salamun u t-troti”. Adottata fis-17 ta’ Ottubru 2007. Il-Ġurnal ta’ l-EFSA (2007) 574, p. 1-25.
   
      ANNESS
      
                  Numru ta’ identifikazzjoni ta’ l-addittiv
               
               
                  Isem id-detentur ta’ l-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu ta’ awtorizzazzjoni
               
            
                  mg/kg ta’ għalf sħiħ b’kontenut ta’ umdità ta’ 12 %
               
            
                  Kategorija: addittivi sensorji. Grupp funzjonali: A(ii) Kuluranti; sustanzi li meta jingħataw lill-annimali jżidu l-kuluri lill-ikel li jkun ġej mill-annimali
               
            
                  2a(ii) 165
               
               
                  —
               
               
                  Astaxanthin dimethyldisuccinate
               
               
                  
                               
                           
                           
                              Sustanza attiva:
                              
                                           
                                       
                                       
                                          Astaxanthin dimethyldisuccinate
                                          (C50H64O10, CAS Nru: 578006-46-9)
                                       
                                    
                                           
                                       
                                       
                                          Astaxanthin dimethyldisuccinate > 96 %
                                       
                                    
                                           
                                       
                                       
                                          Karotenodji oħra < 4 %
                                       
                                    
                        
                               
                           
                           
                              Kompożizzjoni ta’ l-addittiv:
                              Formulat b'matriċi organika
                           
                        
                               
                           
                           
                              Kriterji tal-purità:
                              
                                           
                                       
                                       
                                          Ossidu tat-trifenilfosfina (TPPO) ≤ 100 mg/kg ta' l-addittiv
                                       
                                    
                                           
                                       
                                       
                                          Dichloromethane: ≤ addittiv ta' 600 mg/kg
                                       
                                    
                        
                               
                           
                           
                              Metodi Analitiċi
                              kromatografija likwida ta’ prestazzjoni għolja (HPLC) flimkien ma' detezzjoni ultravjola (UV) (1)
                              
                           
                        
               
                  Salamun u troti
               
               
                  —
               
               
                  —
               
               
                  138 
               
               
                  
                              1.
                           
                           
                              L-użu permess mill-età ta' 6 xhur 'il quddiem jew minn piż ta' 50 g 'il quddiem.
                           
                        
                              2.
                           
                           
                              Sabiex jintuża fl-għalf tal-ħut, l-addittiv għandu jintuża f'forma fformulata, stabbilizzata tajjeb ma' antiossidanti awtorizzati. Jekk l-Etoksikwin jintuża fil- formulazzjoni, il-kontenut ta' l-Etoksikwin għandu jkun indikat fit-tikketta.
                           
                        
                              3.
                           
                           
                              Jekk l-astaxanthin dimethyldisuccinate ikun imħallat ma' kantaksantin u sorsi oħra ta' astaxanthin, il-konċentrazzjoni totali tat-taħlita ma għandhiex taqbeż l-ekwivalenti ta' 100 mg astaxanthin (2)/kg fl-għalf tal-ħut kollu.
                           
                        
               
                  21 ta’ Mejju 2018
               
            
         (1)  Id-dettalji tal-metodi analitiċi huma disponibbli f’dan l-indirizz elettroniku tal-Laboratorju ta' Referenza tal-Komunità: www.irmm.jrc.be/crl-feed-additives
      
         (2)  1,38 mg astaxanthin dimethyldisuccinate hu ekwivalenti għal 1 mg astaxanthin